ફૅનીને શોધવાની આ સફરમાં ફર્ડીની સાથે મેકૅનિક સૅવિયો (અજુર્ન કપૂર), લગ્ïનની પહેલી રાત માણ્યા વિનાની વિધવા ઍન્ગી (દીપિકા પાદુકોણ), રોઝી (ડિમ્પલ કાપડિયા) અને ડૉન પેડ્રો (પંકજ કપૂર) પણ જોડાય છે. કેટલાક સહકાર આપવા જતાં જોડાઈ જાય છે તો કેટલાક સંજોગોવશાત્ ફર્ડીને હેલ્પ કરવા માટે કામે લાગી જાય છે.હોમી અડાજણિયાની આ ફિલ્મ સત્ય ઘટના પર આધારિત છે. હોમીએ ન્યુ જર્સીમાં રહેતા એક માણસની આ પ્રકારની રિયલ સ્ટોરી વાંચી અને એમાંથી તેને ‘ફાઇન્ડિંગ ફૅની’ની સ્ટોરી સૂઝી. અમેરિકાના ન્યુ જર્સી શહેરમાં રહેતા તે માણસને તેની ગર્લફ્રેન્ડ મળી નહોતી, પણ તેનાં બાળકો મળ્યાં હતાં અને તે બૂઢા અંગ્રેજે બાકીની જિંદગી ગર્લફ્રેન્ડનાં યુવાન થઈ ગયેલાં બાળકો સાથે કાઢી હતી.